চাপে পড়ে শুল্ক কমিয়েছে ভারত! বড় দাবি করলেন ট্রাম্প

ওয়েব ডেস্ক: আবারও ভারতের বিরুদ্ধে শুল্ক নীতি (Tariff Policy) নিয়ে তোপ দাগলেন মার্কিন (USA) প্রেসিডেন্ট ডোনাল্ড ট্রাম্প (Donald Trump)। শুক্রবার হোয়াইট হাউসের ওভাল অফিস থেকে তিনি বলেন, এতদিন ধরে ভারত (India) যে উচ্চ শুল্ক আরোপ করে আসছে, তা তিনি ফাঁস করে দিয়েছেন। এর ফলে নয়াদিল্লি শুল্ক কমানোর প্রতিশ্রুতি দিতে বাধ্য হয়েছে।

ট্রাম্পের অভিযোগ, ভারতের ভারত সরকার মার্কিন পণ্যের ওপর অত্যধিক শুল্ক আরোপ করে। কিছু কিছু ক্ষেত্রে এই শুল্কের হার ১০০ থেকে ২০০ শতাংশ পর্যন্ত পৌঁছেছে। ট্রাম্পের ভাষায়, “ভারত আমাদের থেকে বিপুল কর নেয়, ফলে আমরা সেখানে কিছু বিক্রিই করতে পারি না। তবে এখন ওরা শুল্ক কমাতে রাজি হয়েছে। কারণ এতদিন ধরে যে অন্যায় চলে আসছিল, তা আমি প্রকাশ্যে এনেছি।”

আরও পড়ুন: ইরানকে চিঠি, পরমাণু চুক্তি নিয়ে আলোচনায় আগ্রহী ট্রাম্প

শুধু ভারত নয়, ইউরোপীয় ইউনিয়ন, চীন, ব্রাজিল, মেক্সিকো ও কানাডার বিরুদ্ধেও একই অভিযোগ তুলেছেন ট্রাম্প। তাঁর মতে, এসব দেশ মার্কিন পণ্যের ওপর অযৌক্তিক শুল্ক চাপিয়ে রেখেছে, যা বৈষম্যমূলক। এর জবাবে আমেরিকাও পাল্টা শুল্ক আরোপ করতে চলেছে। ট্রাম্প জানিয়েছেন, ২ এপ্রিল থেকে পারস্পরিক শুল্ক নীতি কার্যকর হতে পারে। অর্থাৎ, যে দেশ আমেরিকার পণ্যে বেশি শুল্ক বসাবে, তাদের পণ্যেও সমপরিমাণ কর বসাবে ওয়াশিংটন।

#WATCH | Washington, DC: US President Donald Trump says, “…India charges us massive tariffs. Massive. You can’t even sell anything in India…They have agreed, by the way; they want to cut their tariffs way down now because somebody is finally exposing them for what they have… pic.twitter.com/XwytKPli48

— ANI (@ANI) March 7, 2025

সম্প্রতি ভারতের প্রধানমন্ত্রী নরেন্দ্র মোদি (Narendra Modi) আমেরিকা সফরে গিয়ে ট্রাম্পের সঙ্গে বৈঠক করেছেন। তবে সেই বৈঠকের পরও বাণিজ্য নিয়ে ট্রাম্পের অসন্তোষ দূর হয়নি। যৌথ সাংবাদিক বৈঠকে তিনি স্পষ্ট ভাষায় বলেছেন, “ভারত যে পরিমাণ শুল্ক নেয়, তা অন্যায়। আমি ওদের দোষ দিচ্ছি না, কিন্তু এভাবে ব্যবসা করা কঠিন।”